alexandrainst/scandi-wiki huggingface dataset:
Royal Leamington Spa

Royal Leamington Spa (òg kalla Leamington Spa eller berre Leamington) er ein badeby midt i Warwickshire i England. Byen har kring 65 000 innbyggjarar. Byen er kalla opp etter elva Leam som renn gjennom byen. Leamington ligg like ved treet Midland Oak som markerer midten av England.

Leamington er den største byen i den sørlege delen av Warwickshire (kommunen er nesten delt på midten av Coventry som i dag høyrer inn under West Midlands). Byen er delt opp i nord og sør av elva Leam, som stundom kan gå over breiddene sine. Byen vart mellom anna råka av ein kraftig flaum påsken 1998. Byen veks raskt, særleg sørover. Der er berre noko industri i byen (og stort sett ingen tungindustri) og dette ligg i den sørlege enden av byen, langs vegen ned til M40. Mange av innbyggjarane i byen er pendlarar til Coventry og Birmingham.

Leamington er kjend for sine hagar og parkar, særleg Jephson Gardens, like ved Royal Pump Rooms og like ved elva Leam. Denne parken vart særs hardt råka av flaumen i 1998, men er sidan vorte restaurert og utbetra ved hjelp av pengar frå det engelske nasjonallotteriet. På den andre sida av Leam, på Priory Terrace like ved soknekyrkja, finn ein beddingsopphaling ned til elva frå 1800-talet, bygt spesifikt til at lokale sirkuselefantar kunne kome til å drikke vatn frå elva. Hovudgata i byen heiter The Parade, der ein finn handelsenteret Royal Priors og mange butikkar, restaurantar og pubar.

Mange studentar og tilsette ved University of Warwick er busette i Leamington, noko som gjer at byen har eit godt natteliv, med mange barar og restaurantar.

Det finst ein stor del georgiansk og tidleg victoriansk arkitektur i byen, mellom anna mange georgianske villaer, som har gjeve Leamington eit noko storslått preg. Byen har i dag stort sett vokse saman med byen Warwick.

Kjelder
Denne artikkelen bygger på «Royal Leamington Spa» frå ,  den 12. juli 2011.  
 

Byar i Warwickshire
Stafford

Stafford er administrasjonssentret i grevskapet Staffordshire i England. Byen ligg mellom Wolverhampton og Stoke-on-Trent, og er òg administrasjonssenter for distriktet Stafford.

Historie

Namnet Stafford viser til ein vadestad (ford) ved ein landsettingsstad (staithe). Staden var det einaste der ein større hærstyrke kunne krysse elva Trent, og var difor strategisk viktig for regionen. Den første busetjinga låg på ei øy midt i elva Sow, som er ei sideelv til Trent. Elva danna der eit myrlandskap, og det er enno eit større myrområde der.

I 913 vart Stafford befesta av Ethelfleda, som var dotter av Alfred den store. Byen vart dermed den nye hovudstaden i Mercia. Ethelfleda styrde riket frå Stafford i fem år som dronning av Mercia etter far hennar og ektemannen døydde. Det var omtrent på denne tida at grevskapet Staffordshire vart oppretta.

Stafford Castle vart bygd av normannarane i 1070, på ei høgd rett utanfor byen. Det vart først reist i tømmer, og deretter ombygd i stein. Det har òg vorte bygd om to gonger seinare. Det einaste som er att er ruinar frå 1800-talet som står på jordvollane. Vollane er store, og vitnar om ei imponerande festning då ho var på høgdepunktet sitt. Ruinane er flaumopplyste, og kan sjåast frå M6 og West Coast Main Line.

Den eldste bevarte bygningen er St. Chads kyrkje.

Kjelder
Denne artikkelen bygger på «Stafford (England)» frå ,  den 12. juli 2011.  
 

Byar i Staffordshire
Epsom and Ewell

Epsom and Ewell er eit administrativt distrikt i Surrey i England. Det dekker byane Epsom og Ewell, med førstnemnde som administrasjonssenter.

Distriktet vart fram til 2000 tent av Metropolitan Police Service, sjølv om det ligg utanfor Stor-London sine grenser. Det er no tent av Surrey Police.

Området har gode jernbanesamband, og M25 går rett utanfor. London Gatwick Airport ligg omkring 20 minutt unna.

Kjelder
Denne artikkelen bygger på «Epsom and Ewell» frå ,  den 12. juli 2011.  
 

Distrikt i Søraust-England
Surrey
Kingswood

Kingswood er eit byområde i South Gloucestershire i England, ved byen Bristol i vest. Han ligg på begge sider av vegen A420, som går mellom Bristol og Chippenham. Bristol ligg kring 6 km mot vest, og Chippenham 28 km mot aust. Bath ligg 20 km unna. Den vestlege delen av Kingswood glir over i det austlege Bristol og fungerer som ein forstad til byen. 

På 1700-talet var Kingswood ein liten kolgruvelandsby der friluftspreikene til George Whitefield i stor grad påverka John Wesley som grunnla metodismen. Bygginga av mange kapell, Tabernakelet og skular av Whitefield, Wesley og deira følgjesveinar er rekna som ein av faktorane som stod bak veksten til Kingswood.

Kjelder
Denne artikkelen bygger på «Kingswood, South Gloucestershire» frå ,  den 12. juli 2011.  
 

Byar i Gloucestershire
Bristol
Newtownabbey

Newtownabbey (Baile Úr na Mainistreach) er ein stor forstad nord for Belfast i County Antrim i Nord-Irland. Han er skild frå resten av Belfast av Cavehill og Fortwilliam golfbane. Newtownabbey storbyområdet dekkjer det meste av soknet Carnmoney. Han oppstod som ein new town i 1958 då fleire små landsbyar og eigedomar vart slått saman. Desse er blant andre: Carnmoney, Glengormley, Jordanstown, Monkstown, Rathcoole og Whiteabbey.

Newtownabbey storbyområde har opp mot 65 000 innbyggjarar.

Kjelder
Denne artikkelen bygger på «Newtownabbey» frå ,  den 12. juli 2011.  
 

Byar i Antrim
Ashford i Kent

Ashford er ein by i distriktet Ashford i Kent i England. I 2005 vart byen stemd fram som den fjerde beste plassen å bu i Storbritannia.  Han ligg ved elva Great Stour, M20 og jernbanelinjene South Eastern Main Line og High Speed 1. Jordbruksmarknaden i byen er eit av dei viktigaste i grevskapet. 

Ashford er eit forholdsvis vanleg stadnamn i England og går attende til det gammalengelske æscet, som indikerer ein vadestad nær ei gruppe asketre.

Kjelder
Denne artikkelen bygger på «Ashford, Kent» frå ,  den 12. juli 2011. 
 oppgav desse kjeldene:

Byar i Kent
Waterlooville

Waterlooville er ein by i Hampshire i England, om lag 13 km nord for Portsmouth.

Sjølve byen har berre kring 10 000 innbyggjarar og er omringa av Purbrook, Blendworth, Cowplain, Lovedean, Clanfield, Catherington, Crookhorn, Denmead, Hambledon, Horndean og Widley, som tar byområdet opp til kring 65 000 innbyggjarar. Han er ein del av storbyområdet South Hampshire.

Kjelder
Denne artikkelen bygger på «Waterlooville» frå ,  den 12. juli 2011.  
 

Byar i Hampshire
Wolverton

Wolverton er ein bydel i Milton Keynes i Buckinghamshire i England. Han var fram til 1960-åra ein eigen by, men vart innlema i den nye byen som vart anlagt. Han ligg nord for sentrum i Milton Keynes, i nærleiken av Stony Stratford.

Namnet er av angelsaksisk opphav, og tyder Wulfheres gods. Han blir nemnt i Domesday Book som Wluerintone. Opphavleg var han ein liten landsby nordvest for dagens sentrum. Det området er kjent som Old Wolverton, men det er ingen spor etter mellomalderbusetnad der. Byen oppstod på 1800-talet i samband med utbygginga av jarnbana.

Grand Union-kanalen renn gjennom Wolverton, og på 1800-talet vart staden eit viktig knutepunkt mellom jarnbana og kanalnettverket. Stasjonen vart opna i 1845 av dronning Victoria. Det låg òg ein lokomotiv- og vognfabrikk der, Wolverton Works. Han er åtskild frå byen med ein mur som går langs nesten heile den eine sidan av byen. På muren er det enno spor etter kamuflasjemaling frå andre verdskrigen. Fabrikken var lenge ein viktig arbeidsgivar, men blir no berre brukt til oppbevaring av lokomotiv og vogner. Dei kongelege togvognene står normalt der, og den nyaste av desse vart ferdigstilt ved Wolverton Works i 1977.

Kjelder
Denne artikkelen bygger på «Wolverton» frå ,  den 12. juli 2011.  
 

Milton Keynes
Byar i Buckinghamshire
Byar ved Great Ouse
Bohai

Bohai eller Bohaibukta er den inste av buktene i Gulehavet og har kyst mot Kina i nord, vest og sør. Ho ligg søraust for Beijing, er 480 km lang og 29 km brei, og dekker eit område på rundt 823 000 km².

Namn 
Bohai (kinesisk skrift 渤海, pinyin Bó Hǎi) tyder direkte omsett 'Bo-havet'

Fram til januar 1929 heitte bukta offisielt Chih-li-bukta. Chih-li (moderne transkripsjon Zhili) var eit tidlegare namn for provinsen Hebei. Eit anna tidlegare namn var Pechili-bukta.

På norsk er bukta også blitt kalla Pohaibukta etter ein tidlegare transkripsjon av Bohai.

Geografi 
Bukta grensar mot Liaodong-halvøya i nordaust og Shandonghalvøya i sør. Ho er delt inn i tre mindre bukter som heite Laizhou (i sør), Liaodong (i nord) og Bohai (i vest). Elvene Huang He, Liao He og Hai He renn ut i Bohai. 

Bohai grensar til provinsane Shandong, Liaoning og Hebei, og til byen Tianjin som er ei eiga administrativ eining på provinsnivå. Blant hamnebyar ved Bohai kan ein nemna:

 Qinhuangdao i Hebei
 Dalian, Jinzhou og Yingkou i Liaoning
 Longkou, Weihai og Yantai i Shandong
 Tanggu i Tianjin

Bukta har nokre få øyar. Den viktigaste er Zhifu, som er del av byprefekturet Yantai i Shandong.

Det er funne olje og naturgass i bukta.

Samferdsel 

Ei togferje som opna i 2007 kryssar den nordlege delen av bukta mellom Dalian og Yantai.

Kjelder 

Denne artikkelen bygger på «Bo Hai» frå , den 12. juli 2011.

Bakgrunnsstoff 

Bukter i Stillehavet
Kinesisk geografi
Buktar i Asia
Samfunnsgeografi

Samfunnsgeografi (tidlegare også kulturgeografi, i dag også regional samfunnsanalyse)  er eit av to hovudfelt i geografifaget. Den andre er naturgeografi.  Samfunnsgeografi fokuserer på korleis menneskeleg aktivitet er organisert frå eit geografisk perspektiv. Fagfeltet kan delast inn i fleire greiner som dels overlappar kvarandre, som befolkningsgeografi, bygeografi, økonomisk geografi, jordbruksgeografi, transportgeografi, rekreasjonsgeografi og sosialgeografi.

Kjelder

«Samfunnsgeografi» (19. februar 2013), Store norske leksikon. Fri artikkel henta 28. november 2014.

Geografi
Geografi
Storhamar 2 YA

Storhamar 2 YA, tidlegare Storhamar 2, er rekruttlaget til Storhamar Dragons. Det speler heimekampar i CC Amfi. Laget speler i norsk 3. divisjon. Frå 2006 til 2012 og 2018/19 spelte det i norsk 1. divisjon

Sesongar 
 2006-2007 15. plass 14 poeng Trygve Andreas Hillestad er poengkonge med 24 poeng 
 2007-2008 15. plass 13 poeng Ørjan Mikkelsen er poengkonge 
 2008-2009 15. plass 13 poeng Ørjan Mikkelsen er poengkonge
 2009-2010 17. plass 14 poeng Eirik Johansen er poengkonge med 25 poeng 
 2010-2011 Stilte ikkje med lag
 2011-2012
 2012-2016 Stilte ikkje med lag

Trenarar 
 Tommy Larsen 2006-2007
 Ole Eskild Dahlstrøm 2007-2009
 Dan Ivar Karlsen 2009-10
 /  Mattias Livf 2011-2012
 /  Børre Østvang 2016-2018
 /  Martin Blakseth Huse 2018-

Klubbrekordar 
 Største siger: 4–10 over Lørenskog 2 i Lørenskog Ishall i 2010.
 Største tap: 1–16 mot Rosenborg IHK heime i Hamar OL-Amfi i 2009.
 Flest poeng Eirik Johansen (58) poeng.
 Flest mål Fredrik Christopher Arnesen 24 mål 	
 Flest assistar Eirik Johansen 37 assistar.
 Flest utvisingar Hermann Aarflot 287 minutt.

Kjelder

Idrettslag i Hamar
Skipingar i 2006
Norske ishockeyklubbar
Eirik Johansen

Eirik Johansen () er ein norsk tidlegare ishockeyspelar. Han spelte for Furuset Ishockey. Moderkluben var Storhamar Dragons.

Norske ishockeyspelarar
Ishockeyspelarar for Storhamar Hockey
Ishockeyspelarar for Furuset
Folk frå Hamar
Storhamar Ishall

Storhamar Ishall er ein ishall på Hamar som blei opna i 9. mai 1981, som den 11. ishallen i Noreg. Det første arrangementet var Hamarmessen. 
Hallen har i dag ein publikumskapasitet på 1 200 ståplassar. Tilskodarrekorden er på 3 031. 

Storhamar Ishall var heimebane for ishockeylaget Storhamar Hockey fram til opninga av Hamar OL-Amfi. 

Ishallen erstatta den gamle kunstisflaten som låg på same stad og blei etterkvart særs nødvendig for Storhamar. 
Det blei spelt fleire privatlandskamper i hallen på 1980-talet, og som ei førebuing til OL på Lillehammer blei det spelt VM for både eldre- og yngre junior i hallen.

Hallen blir i dag brukt til trening for alle aldersklassar både i ishockey og kunstløp under Storhamar Idrettslag. Kafeteriaen Iskroa er tilknytt hallen.

Kjelder

Denne artikkelen bygger på «Storhamar Ishall» frå ,  den 12. juli 2011.

Bakgrunnsstoff 
 Ishaller og baner i Norge hockey.no 

Idrettsanlegg i Hamar
Ishockey i Noreg
Rune Gulliksen

Rune Gulliksen () frå Fredrikstad er ein norsk tidlegare ishockeyspelar. Han spelte for Stjernen Hockey, Storhamar Dragons og TIK. Gulliksen deltok i vinter-OL for Noreg i 1988 i Calgary og i 1992 i Albertville. Moderkluben er Stjernen.

Bakgrunnsstoff 
 
 

Norske ishockeyspelarar
Norske deltakarar under vinter-OL 1988
Ishockeyspelarar under vinter-OL 1988
Norske deltakarar under vinter-OL 1992
Ishockeyspelarar under vinter-OL 1992
Ishockeyspelarar for Storhamar Hockey
Ishockeyspelarar for Stjernen
Ishockeyspelarar for Trondheim IK
Folk frå Fredrikstad
Eirik Skadsdammen

Eirik Bruntjernsberget Skadsdammen () er ein norsk tidlegare ishockeyspelar som var forward for eliteserieklubben Storhamar Dragons.

Referansar 
 

Norske ishockeyspelarar
Ishockeyspelarar for Storhamar Hockey
Folk frå Kongsvinger
Bror

Bror (fleirtal brør) eller broder (fl. brødrar) er eit mannleg sysken. Det kan også vera neming eller tittel for nokon som høyrer til ein viss fellesskap, knytt til tru, levesett eller eit vidare slektskap.

Ordsoge 
Ordet «bror» stammar frå norrønt bróðir. «Broder» er ei eldre form som i dag helst blir brukt arkaisk, til dømes i diktarspråk.

Det latinske ordet for bror er frater og kan brukast på norsk om eit medlem av ein munkeorden. Det har gjeve opphav til omgrep som «fraternisering», ha nær omgang med, og 
«fraternity» ved amerikanske universitet. Det tilsvarande greske ordet er phrater.

Symbolsk brorskap 
Bror og broder kan brukast til å uttrykka ulike former for slektskap, strekt vidast slektskap mellom menneskja. Det kan visa til ei ætte- eller folkegruppe, som i tanken om «dei skandinaviske broderfolka», eit tanke- («andsbror») eller levesett («svirebror»). Vidare finst tanken om blodsbrør, der to menn eller gutar som ikkje er nært i slekt går inn i eit symbolsk brorskapstilhøve.

Omgrepet kan brukast om medlemmer av ein religion, som «brør i trua» eller ganske enkelt «bror» om ein mannleg muslim. Ein finn også «bror», «broder», «frater» og liknande om medlemmer av religiøse ordener eller organisasjonar, og i nokre namn på slike organisasjonar, som Den muslimske brorskapen eller Ordo Fratrum Minorum, «Småbrørordenen», til vanleg kjend som fransiskanarordenen.

Kjende brør 
Mange grupper av brør er blitt kjende som dette, særleg dersom dei held på med liknande ting. Nokre døme er Grimm-brørne, Wright-brørne og Marx-brørne.

Brør opptrer litterært mellom anna i Brødrene Karamasov av Dostojevskij og i forteljingane om «Bror min» av Kjell Aukrust.

Sjå òg 
 Brordotter
 Brorson
 Syster
 Sysken
 Halvsysken
 Familie

Kjelder 

 
 «broder» i Store Norske Leksikon

Bakgrunnsstoff 

Sysken
Menn
Titlar
Aldershot

Aldershot er ein by i Hampshire i England. Han ligg i eit lyngheilandskap omkring 55 km sørvest for London.

Byen er særleg kjent for sambandet sitt til British Army, som i 1854 oppretta ein permanent leir der. Dette førte til at staden voks frå ein liten landsby til ein viktoriansk by.

Historie

Namnet til byen kjem moglegvis frå alder, som viser til ein vått, myrlendt stad. I angelsaksisk tid var staden kjent som Alreshete, og i Domesday Book frå 1086 er landsbyen nemnd som ein del av hundredet Crondall. På eit kart i 1722-utgåva av William Camden si Britannia or Geographical Description of Britain and Ireland blir det vist eit symbol for ei busetjing på staden.

I 1854, under Krimkrigen, vart det oppretta ein militærleir med landsbyen i midten. Folkesetnaden steig frå 875 i 1851 til 16 000 i 1861, der kring 9 000 var soldatar. Veksten fortsette, om enn med lågare fart.

Dronning Victoria vitja regelmessig Aldershot, og det vart reist ein kongeleg paviljong for henne. Under jubileumsparaden den 21. juni 1887 var 60 000 menn stilt opp i Long Valley, frå Basingstokekanalen til Caesar's Camp. Sidan då har Aldershot Military Tattoo vore eit viktig internasjonalt arrangement.

I 1974 vart Aldershot og Farnborough distrikt slått saman til distriktet Rushmoor.

Aldershotbomba

Aldershotbomba var eit terroråtak utført av Den offisielle IRA (OIRA); åtaket reknast som eit av dei vondaste organisasjonen har utført i England. Den 22. februar 1972 gjekk ei bilbombe av ved messa i hovudkvarteret til 16th Parachute Brigade. Sju personar vart drepne; alle offera var sivilt støttepersonnel inkludert kokkar, vaskehjelper og ein katolsk prest. OIRA uttalte seinare at åtaket var hemn for Bloody Sunday.

Kommunikasjon

Aldershot stasjon tener tog mot Waterloo stasjon i London, Alton, Guildford og Ascot.

Kultur og idrett

Aldershot Town FC spelar i Conference National. Ein tidlegare lokal klubb, Aldershot FC, vart nedlagd i 1992.

Kjelder

Denne artikkelen bygger på «Aldershot» frå ,  den 13. juli 2011.  
 

Byar i Hampshire
Bangor i Nord-Irland

Bangor er ein by i Down i Nord-Irland. Han er ein kystby på sørsida av Belfast Lough, som voks opp ved eit kloster grunnlagt av St. Comgall i 586. Klostret er kjent som staden der Antiphonarium Benchorense vart skriven, og ein kopi av manuskriptet er utstilt i kultursenteret i byen.

Byen er den tredje største i Nord-Irland, og er administrasjonssenter for distriktet North Down. Han har ein marina som òg er blant dei største i Nord-Irland. Royal Ulster Yeacht Club har hovudkvarteret sitt der.

Fordi Bangor ligg nær Belfast og er knytt til han gjennom vegen A2 og ei jernbanelinje, har han eit visst preg av å vere ein forstad til Belfast. Det finst noko lett industri, men mange av innbyggjarane er pendlarar. Turisme er ein viktig næringsveg, og det er planar om å oppruste området ned mot sjøen.

Fredsprisvinnaren og unionistpolitikaren David Trimble og Formel 1-føraren Eddie Irvine er begge opphavleg frå Bangor.

Kjelder 
Denne artikkelen bygger på «Bangor (Nord-Irland)» frå , den 13. juli 2011. 
 

Byar i Down
Busetnader grunnlagde på 500-talet
Loughborough

Loughborough (uttalt ) er ein by i Charnwood i Leicestershire i England. Han har kring 60 000 innbyggjarar og er den neste største byen i Leicestershire etter Leicester. Her ligg Loughborough University.

I 1841 var Loughborough målet for den første pakketuren, organisert av Thomas Cook for ei avhaldsgruppe frå Leicester. Byen har den største bjøllestøyperiet i verda — John Taylor Bellfounders, som har laga bjøller for Carillon krigsminnesmerke, eit landemerke i Queens Park i byen, Great Paul for St. Paul's Cathedral, og York Minster. Byen vart først nemnd i Domesday Book i 1086.

Sidan det bur mange australiarar i byen knytte til universitetet, vert byen stundom kalla Loogabarooga.

Kjelder

Denne artikkelen bygger på «Loughborough» frå ,  den 13. juli 2011.

Bakgrunnsstoff

 Charnwood Borough Council

Byar i Leicestershire
Royal Tunbridge Wells

Tunbridge Wells (offisielt Royal Tunbridge Wells) er ein by i området Weald i Kent i England, rett nord for grensa til East Sussex. Han har omkring 60 000 innbyggjarar, og er administrasjonssenter for distriktet Tunbridge Wells.

I likskap med resten av distriktet er han delt inn i kretsar (wards). Det er åtte slike kretsar eller bydelar: Culverden, Pantiles, St. Markers, Park, Rusthall, Sherwood, St. James' og St. Johns.

Kjelda som gav byen namneleddet Wells eksisterer enno i bydelen Pantiles. Ho er ei chalybeate-kjelde, med vatn som har høgt jarninnhald. Kjelda vart oppdaga i 1606 av Lord North, som høyrde til hoffet til Jakob I. Han gav ho namn etter den nærliggande byen Tonbridge, som den gong vart stava Tunbridge. Dette har sidan vore ei stadig kjelde til forvirring, spesielt for reisande på jernbanelinja mellom London og Hastings der stasjonsnamna er til forvirring like.

Kjelder 
Denne artikkelen bygger på «Tunbridge Wells» frå ,  den 13. juli 2011.  
 

Byar i Kent
Taunton

Taunton er administrasjonsbyen i Somerset i England. Han er òg administrasjonssenter for distriktet Taunton Deane. Namnet er ei samantrekning av Tone Town, frå elva Tone som renn gjennom byen.

Ein meiner at det låg ein romano-britisk landsby ved forstaden Holway. I angelsaksisk tid var Taunton ein viktig stad, der kong Ine av Wessex reiste forsvarsvollar omkring år 700. Det vart grunnlagt eit kloster på staden før 904. Herregarden på staden vart ått av biskopen av Winchester, og det var gjennom biskopen at «Tauntonmennene» fekk det første chartret sitt av kong Edvard i 904. Chartret gav dei fridom frå all skatt til krona og grevskapet. Før Domesday Book vart nedteikna i 1086 hadde Taunton vorte ein krets (borough) med store privilegium. Han vart styrt av ein embetsmann utpeikt av biskopen.

I mellomalderen vart det halde store marknader og festivalar i byen, som særleg var kjent for ulltøyet kjent som «Tauntons». I 1627 vart han inkorporert, og korporasjonen styrde inntil 1792. Då fall chartret bort fordi det var for få medlemmar i korporasjonen, og eit nytt vart ikkje utskrive før i 1877. Mot slutten av 1700-talet gjekk det nedover med den engelske ullindustrien, og silkeveving vart introdusert.

Hausten 1685 budde George Jeffreys i Taunton under dei blodige rettsmøta etter slaget ved Sedgemoor.

Under andre verdskrigen var Bridgwater og Taunton-kanalen ein del av Taunton Stop Line, ei forsvarslinje meint å skulle stoppe ein eventuell tysk invasjon. Det er enno mogleg å sjå små bunkerar langs kanalen.

Kjelder 
Denne artikkelen bygger på «Taunton (England)» frå ,  den 13. juli 2011.  
 

Byar i Somerset
Farnborough i Hampshire

Farnborough er ein by i grevskapet Hampshire i England, om lag 50 kilometer sørvest for London. Han er administrasjonsbyen i distriktet Rushmoor og er ein del av byområdet til den jamstore og nærliggande Aldershot, med totalt om lag ein kvart million innbyggjarar. Farnborough har kring 60 000 innbyggjarar. Administrativt er han delt inn i ni mindre kretsar, eller wards. 

Farnborough er mest kjend for flyplassen og den internasjonale flyutstilligna som vert halde annakvart år. Dei åra flyutstillinga ikkje er her, vert han halden o Le Bourget i Paris. Det var her Samuel Cody gjennomførte den første flyginga i Storbritannia med ein motordriven farkost i 1908. Royal Aircraft Factory (RAF) starta her i 1911 ein fabrikk for produksjon av sperreballongar. I 1918 bytte ein namn til Royal Aircraft Establishment (RAE) for å ikkje forvekslast med det nyoppretta Royal Air Force (RAF). Fabrikken spelte ei stor rolle under begge verdskrigane, og har drive forsking med flytypar og jetmotorar. I dag inngår RAE i Defence Evaluation and Research Agency (DERA).

Sport i Farnborough 
Det vesle fotballaget Farnborough Town FC, som ikkje høyrer til ligasystemet, fekk nasjonal merksemd i 2003 då dei to seg heilt til fjerde runde i FA-cupen og trekte vinnaren frå året før, Arsenal FC, på heimebane. Dei tapte kampen 1-5. 

17. april 1860 vart det første verdsmeistermøtet i boksing gjennomført mellom John Heenan og Tom Sayers. Kampen varte i 37 runder då tau rundt boksen gjekk sundt. Etter at dette vart fiks varte kampen fem rundar til før dommaren braut av kampen og erklærte han som uavgjort.

Kjelder 
Denne artikkelen bygger på «Farnborough» frå ,  den 13. juli 2011. 
 oppgav desse kjeldene:

Byar i Hampshire
Bury

Bury er ein by i den nordlege delen av Stor-Manchester i England, mellom Rochdale og Bolton. Han ligg rett vest for motorvegen M66, og er administrasjonssenter og største byen i distriktet Bury.

Byen blir nemnt første gongen som eit sokn i 962. Det ligg fleire romerske ruinar der, så busetjinga går mykje lenger tilbake. Fram til den industrielle revolusjonen vart han verande ein liten by, men så gjorde nærleiken til Manchester og det gode tilgjenget på hurtig rennande vatn at ein kunne byggje fabrikkar drivne med vasskraft i området. Hovedproduktet var bomullsstoff, som vart skipa ut gjennom Manchester.

Kultur 

Fotballklubben Bury FC held til i byen, og spelar sine heimekampar på Gigg Lane.

Kjelder 
Denne artikkelen bygger på «Bury» frå , den 13. juli 2011. 
 

Byar i Stor-Manchester